**ARCHYVITA UAB**

Draugystės g. 19, Kaunas, tel. Nr. +37068755785., įmonės kodas 135761379, PVM kodas LT100001185115

**KONKURSO SĄLYGOS**

**SAULĖS ŠVIESOS ENERGIJOS FOTOVOLTINĖS ELEKTRINĖS ĮRANGOS**

**IR MONTAVIMO DARBŲ PIRKIMAS**

**PAGAL PROJEKTĄ**

**„ATSINAUJINANČIŲ ENERGIJOS IŠTEKLIŲ PANAUDOJIMAS UAB „ARCHYVITA" ELEKTROS GAMYBAI“**

**TURINYS**

[**1. BENDROSIOS NUOSTATOS** 2](#_Toc58221968)

[**2. PIRKIMO OBJEKTAS** 2](#_Toc58221969)

[**4. PASIŪLYMŲ RENGIMAS, PATEIKIMAS, KEITIMAS** 5](#_Toc58221970)

[**5. KONKURSO SĄLYGŲ PAAIŠKINIMAS IR PATIKSLINIMAS** 7](#_Toc58221971)

[**6. PASIŪLYMŲ NAGRINĖJIMAS IR VERTINIMAS** 7](#_Toc58221972)

[**8. PASIŪLYMŲ ATMETIMO PRIEŽASTYS** 8](#_Toc58221973)

[**9. SPRENDIMAS DĖL LAIMĖTOJO NUSTATYMO** 9](#_Toc58221974)

[**10. ESMINĖS PIRKIMO SUTARTIES SĄLYGOS** 9](#_Toc58221975)

[**11. BAIGIAMOSIOS NUOSTATOS** 9](#_Toc58221976)

[**12. PRIEDAI** 9](#_Toc58221977)

# 

# **1. BENDROSIOS NUOSTATOS**

1.1. UAB „Archyvita“ (toliau – Pirkėjas), įgyvendindama projektą „*Atsinaujinančių energijos išteklių panaudojimas UAB „UAB „Archyvita" elektros gamybai“,* numato įsigyti: *saulės šviesos energijos fotovoltinės elektrinės įrangą ir montavimo darbus* (toliau – Pirkimas).

1.2. Pirkimas vykdomas vadovaujantis aktualios redakcijos Lietuvos Respublikos aplinkos ministro 2010 m. rugsėjo 14 d. įsakymu Nr. D1-762 „Dėl ūkio subjektų, kurie nėra perkančiosios organizacijos pagal Lietuvos Respublikos viešųjų pirkimų įstatymą, pirkimų vykdymo ir priežiūros tvarkos aprašo patvirtinimo“, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis (toliau – konkurso sąlygos).

1.3. Skelbimas apie Pirkimą paskelbtas 2022-05-20.

1.4. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.

1.5. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su Pirkimo procedūromis susijusius pranešimus: direktorė Dainė Kulpinienė.

# **2. PIRKIMO OBJEKTAS**

2.1. Perkama saulės šviesos energijos fotovoltinė elektrinė kartu su montavimo darbais (toliau – Saulės elektrinė), kurios savybės nustatytos pateiktoje techninėje specifikacijoje (konkurso sąlygų 1 priedas).

2.2. Šis Pirkimas į dalis neskirstomas, todėl pasiūlymas turi būti pateiktas visam nurodytam darbų kiekiui.

2.3. Jei techninėje specifikacijoje apibūdinant Pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.

2.4. Saulės elektrinės pristatymo ir darbų atlikimo vieta – Kirtimų g. 51A, Vilnius

1. **KVALIFIKACINIAI REKALAVIMAI**

Tiekėjo kvalifikacija turi atitikti šiuos kvalifikacinius reikalavimus, **kuriuos jis privalo būti įgijęs iki pasiūlymų pateikimo termino pabaigos**. Pagrindimui pateikiami skenuoti dokumentai arba tiesiog elektroninėje formoje.

| **Bendrieji, ekonominės ir finansinės būklės, techninio ir profesinio pajėgumo tiekėjų kvalifikacijos reikalavimai** | | |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
| 1. | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | Valstybės įmonės Registrų centro arba atitinkamos užsienio šalies institucijos išduotas dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo, išduotas ne anksčiau kaip 180 dienų iki pasiūlymų pateikimo termino pabaigos. Jei dokumentas išduotas anksčiau, tačiau jo galiojimo terminas ilgesnis nei pasiūlymų pateikimo terminas, toks dokumentas yra priimtinas. Pateikiama skaitmeninė dokumento kopija. |
| 2. | Tiekėjas, kuris yra fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, liudijantis, kad nėra nurodytų pažeidimų, arba lygiavertis užsienio šalies institucijos išduotas dokumentas. Pateikiama skaitmeninė dokumento kopija. |
| 3. | Tiekėjas per pastaruosius 3 metus arba per laiką nuo jo įregistravimo dienos (jeigu tiekėjas vykdė veiklą trumpiau kaip 3 metus) įvykdė arba vykdo bent 1 (vieną) panašaus pobūdžio sutartį, kurios vertė/įvykdytos sutarties dalies vertė ne mažesnė kaip 0,7 pasiūlymo vertės be PVM. | 1. Tiekėjo vadovo ar jo įgalioto asmens pasirašyta (-as) įvykdytos (-ų) ar vykdomos (-ų) sutarties (-čių) sąrašas, nurodant:  1.1. užsakovą;  1.2. sutarties vertę/įvykdytos sutarties dalies vertę;  1.3. sudarymo ir/arba įvykdymo datas;  1.4. kontaktinį asmenį. |
| 4. | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu pagal šalies, kurioje jis registruotas, ar šalies, kurioje veikia Pirkėjas, reikalavimus. Tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu jo neįvykdytų įsipareigojimų suma yra mažesnė kaip 50 Eur. Taip pat tiekėjas laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu, jeigu tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių. Tokiu atveju tiekėjas nėra pašalinamas iš pirkimo procedūros, jeigu jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka arba užsienio valstybės, kurioje tiekėjas registruotas, kompetentingos institucijos išduotas dokumentas. Lietuvos Respublikoje registruotas tiekėjas, kuris yra fizinis asmuo, pateikia Valstybinio socialinio draudimo fondo valdybos teritorinių skyrių ir kitų Valstybinio socialinio draudimo fondo įstaigų, susijusių su Valstybinio socialinio draudimo fondo administravimu arba valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis. Tiekėjas, kuris yra kitos valstybės fizinis ar juridinis asmuo, pateikia šalies, kurioje jis registruotas, kompetentingos valstybės institucijos pažymą/dokumentą. Pateikiama skaitmeninė dokumento kopija. |
| 5. | Tiekėjas turi būti siūlomos saulės elektrinės įrangos (modulių ir keitiklių) gamintojas arba gamintojo atstovas. | Pateikiami siūlomos saulės elektrinės įrangos (modulių ir keitiklių) gamintojų dokumentai, įrodantys, kad Tiekėjas yra siūlomos saulės elektrinės įrangos gamintojas arba gamintojo įgaliotas atstovas. |

**Tiekėjo, neatitinkančio bent vieno kvalifikacijos reikalavimo, pasiūlymas atmetamas.**

1. punkte nurodyti dokumentai, turi būti išduoti ne anksčiau kaip 180 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, toks dokumentas yra priimtinas.

Jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija. Dokumentų kopijos yra tvirtinamos tiekėjo ar jo įgalioto asmens parašu, nurodant pareigų pavadinimą, vardą (vardo raidę), pavardę, datą ir antspaudą (jei turi).

Jei bendrą pasiūlymą pateikia ūkio subjektų grupė, šių konkurso sąlygų **1., 2.** punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai. **5.** punkte nustatytą reikalavimą turi atitikti tas ūkio subjektų grupės narys, kuris bus atsakingas už montavimo darbų vykdymą, kituose punktuose nustatytus kvalifikacinius reikalavimus turi atitikti bent vienas ūkio subjektų grupės narys.

Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.

Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam partneriui suteikti įgaliojimai pateikti pasiūlymą, jį pasirašyti, sudaryti sutartį).

Jei tiekėjas įsipareigojimams pagal sutartį ketina pasitelkti **subtiekėjus (subrangovus)**, jis juos turi aiškiai nurodyti pasiūlyme ir pažymėti, kokios prekės, paslaugos ar darbai bus perduodami subtiekėjams (subrangovams) tuo atveju, jei subtiekėjų (subrangovų) dalis nuo sutarties vertės viršys 3 %. Jei pasitelkiami subtiekėjai (subrangovai) saulės elektrinės montavimo darbams atlikti, jie turi atitikti **5.** punkto kvalifikacinius reikalavimus.

# **4. PASIŪLYMŲ RENGIMAS, PATEIKIMAS, KEITIMAS**

4.1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam Pirkimo sutarties įvykdymui.

4.2. Pasiūlymas turi būti pateikiamas el. paštu daine@archyvita.lt

4.3. Tiekėjo pasiūlymas bei kita korespondencija pateikiama lietuvių kalba, techniniai dokumentai apie įrangą gali būti pateikiami lietuvių ir/arba anglų kalba.

4.4. Pasiūlymą sudaro tiekėjo raštu pateiktų dokumentų visuma:

4.4.1. užpildyta pasiūlymo forma, parengta pagal šio Pirkimo konkurso sąlygų 2 priedą;

4.4.2. konkurso sąlygose nurodytus minimalius kvalifikacijos reikalavimus pagrindžiantys dokumentai;

4.4.3. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;

4.4.4. kita konkurso sąlygose prašoma informacija ir (ar) dokumentai.

4.5. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.

4.6. Tiekėjas, pateikdamas pasiūlymą, turi siūlyti visą nurodytą darbų apimtį.

4.7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

4.8. Pasiūlymas turi būti pateiktas iki 2022 m. birželio mėn. 3 d. 16.00 val*.* (Lietuvos Respublikos laiku).

4.9. Pasiūlymuose nurodoma darbų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 1 priede nurodytą darbų apimtį, kainos sudėtines dalis, į techninės specifikacijos reikalavimus ir pan. Į Saulės elektrinės kainą turi būti įskaityti visi mokesčiai ir visos tiekėjo išlaidos, susijusios su projektavimo, konstravimo, transportavimo ir kitais darbais, reikalingais nurodytoms prekėms atgabenti ir sumontuoti.

4.10. Pasiūlymas turi galioti ne trumpiau kaip 3 (tris) mėnesius nuo pasiūlymo pateikimo dienos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose.

4.11. Kol nesibaigė pasiūlymų galiojimo laikas, Pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.

4.12. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas.

4.13. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, Pirkimas bus vykdomas iš naujo.

4.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# **5. KONKURSO SĄLYGŲ PAAIŠKINIMAS IR PATIKSLINIMAS**

5.1. Pirkėjas atsako į kiekvieną tiekėjo rašytinį prašymą paaiškinti konkurso sąlygas, jeigu prašymas gautas ne vėliau kaip **prieš 4 (keturias) darbo dienas** iki Pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas Pirkėjas atsako ne vėliau kaip per 3 (tris) darbo dienas nuo jo gavimo dienos ir ne vėliau kaip likus 2 (dviem) darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas.

5.2. Nesibaigus pasiūlymų pateikimo, bet ne vėliau kaip likus 2 (dviem) darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas.

5.3. Bet kokia informacija, konkurso sąlygų paaiškinimai, pranešimai ar kitas Pirkėjo ir tiekėjo susirašinėjimas yra vykdomas šiame punkte nurodytu elektroniniu paštu. Tiesioginį ryšį su tiekėjais įgaliotas palaikyti: direktorė Dainė Kulpinienė, [daine@archyvita.lt](mailto:daine@archyvita.lt). Kitu būdu atliekamas Pirkėjo bendravimas su tiekėjais dėl Pirkimo nėra numatytas.

# **6. PASIŪLYMŲ NAGRINĖJIMAS IR VERTINIMAS**

6.1. Pasiūlymų nagrinėjimo, vertinimo ir palyginimo procedūras atlieka vadovo sudaryta pirkimų komisija (toliau – Komisija), tiekėjams ar jų įgaliotiems atstovams nedalyvaujant.

6.2. Komisija nagrinėja:

6.2.1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;

6.2.2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;

6.2.3. ar nebuvo pasiūlytos neįprastai mažos kainos. Neįprastai maža kaina – pasiūlymo kaina, atitinkanti bent vieną iš šių sąlygų: yra 30 % ir daugiau mažesnė nei vidutinė pateiktų pasiūlymų kaina arba Pirkėjui kyla įtarimų, kad už pasiūlytą kainą tiekėjas neįvykdys arba įvykdys iš dalies arba įvykdys netinkamai konkurso sąlygose (su visais priedais) iškeltas sąlygas. Pirkėjas turi teisę reikalauti per nustatytą terminą pagrįsti pasiūlymuose pateiktos kainos apskaičiavimą, pateikiant tai pagrindžiančius dokumentus.

6.3. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse Pirkimo procedūrose turi tik tie tiekėjai, kurių kvalifikacijos duomenys atitinka Pirkėjo keliamus reikalavimus.

6.4. Iškilus klausimams dėl pasiūlymų turinio ir Komisijai raštu paprašius šiuos duomenis paaiškinti arba patikslinti, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.

6.5. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą protingą terminą ištaisyti pasiūlyme pastebėtas aritmetines klaidas, nekeičiant nurodytos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.

6.6. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą protingą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.

6.7. Pasiūlymuose nurodytos kainos bus vertinamos eurais.

6.8. Pirkėjo neatmesti pasiūlymai vertinami pagal ekonomiškai naudingiausio pasiūlymo vertinimo kriterijų.

**7. PASIŪLYMŲ EKONOMINIO NAUDINGUMO VERTINIMO METODIKA**

Ekonomiškai naudingiausiu bus pripažįstamas pasiūlymas, turintis mažiausią pasiūlymo kainą. Tiekėjas, kuris netenkins kvalifikacijos reikalavimų arba pasiūlymas neatitiks techninės specifikacijos keliamų reikalavimų, nebus vertinamas ir pasiūlymas bus atmestas.

# **8. PASIŪLYMŲ ATMETIMO PRIEŽASTYS**

8.1. Komisija atmeta pasiūlymą, jeigu:

8.1.1. tiekėjas pateikė daugiau nei vieną pasiūlymą (atmetami visi tiekėjo pasiūlymai);

8.1.2. tiekėjas neatitiko minimalių kvalifikacijos reikalavimų;

8.1.3. tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;

8.1.4. pasiūlymas neatitiko konkurso sąlygose nustatytų reikalavimų (tiekėjo pasiūlyme nurodytas Pirkimo objektas neatitinka reikalavimų, nurodytų techninėje specifikacijoje, ir kt.) arba tiekėjas, Pirkėjo prašymu, nekeisdamas pasiūlymo esmės, nepaaiškino savo pasiūlymo;

8.1.5. tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino pasiūlymo;

8.1.6. buvo pasiūlyta neįprastai maža kaina ir tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

8.1.7. tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;

8.1.8. tiekėjo, kurio pasiūlymas neatmestas dėl kitų priežasčių, buvo pasiūlyta per didelė, Pirkėjui nepriimtina pasiūlymo kaina.

8.2. Apie pasiūlymo atmetimą tiekėjas informuojamas per 1 (vieną) darbo dieną nuo šio sprendimo priėmimo dienos.

# **9. SPRENDIMAS DĖL LAIMĖTOJO NUSTATYMO**

9.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimo tvarka. Jeigu kelių pateiktų pasiūlymų yra vienodas ekonominis naudingumas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas pateiktas ir įregistruotas anksčiau.

9.2. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių konkurso sąlygų nuostatas.

9.3. Ekonomiškiausią pasiūlymą pateikęs tiekėjas yra skelbiamas laimėjusiu konkursą ir jis kviečiamas sudaryti sutartį, nurodant laiką iki kada reikia sudaryti sutartį.

9.4. Jeigu tiekėjas, kurio pasiūlymas pripažintas laimėjusiu, raštu atsisako sudaryti Pirkimo sutartį arba iki nurodyto laiko nesudaro Pirkimo sutarties ar nepateikia konkursosąlygose nustatyto Pirkimo sutarties įvykdymo užtikrinimo (jei to reikalaujama), arba atsisako Pirkimo sutartį sudaryti Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju Komisija siūlo sudaryti Pirkimo sutartį tiekėjui, kurio pasiūlymas pagal sudarytą pasiūlymų eilę yra pirmas po tiekėjo, atsisakiusio sudaryti Pirkimo sutartį.

# **10. ESMINĖS PRKIMO SUTARTIES SĄLYGOS**

10.1. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis.

10.2. Sudarant Pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos.

10.3. Jei atliekant objekto stogo konstrukcijų vertinimą būtų gauta neigiama išvada, tai yra, stogas būtų netinkamas Saulės elektrinei, Pirkimo sutartis būtų nutraukiama.

# **11. BAIGIAMOSIOS NUOSTATOS**

11.1. Tiekėjams pasiūlymų rengimo ir dalyvavimo konkurse išlaidos neatlyginamos.

11.2. Pirkėjas bet kuriuo metu iki Pirkimo sutarties sudarymo turi teisę nutraukti Pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti Pirkimo procedūras, Pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu Pirkimo procedūros nutraukiamos iki galutinio pasiūlymo pateikimo termino – visiems konkurso sąlygas ir (arba) Pirkimo dokumentus įsigijusiems tiekėjams.

# **12. PRIEDAI**

1 PRIEDAS. Techninė specifikacija;

2 PRIEDAS. Pasiūlymo forma.

*Konkurso sąlygų 1 priedas*

**TECHNINĖ SPECIFIKACIJA**

UAB „Archyvita“ (toliau – Pirkėjas) numato įsirengti saulės šviesos energijos fotovoltinę elektrinę (toliau – Saulės elektrinė). Paslaugos tiekėjas numato tiekti įrangą ir ją tinkamai įrengti. Saulės elektrinę numatoma prijungti prie įmonės vidaus tinklų ir perduoti perteklinę energiją, jei tokios bus, į AB “Energijos skirstymo operatorius” (toliau – ESO) tinklą Gaminančio vartotojo principu.

Saulės elektrinės(-ių) įrengimo adresas(-ai), papildoma informacija:

Kirtimų 51A, Vilnius, numatoma instaliuotoji galia 50 kWp ± 1 saulės modulio galios nuokrypis.

Saulės elektrinė ir įrengimo darbai privalo atitikti žemiau pateiktus bendruosius reikalavimus (neatitinkant pasiūlymas atmetamas, faktiškai neįrengus saulės elektrinės pagal bendruosius reikalavimus darbai nebus priimti Pirkėjo).

Visi techninėje specifikacijoje pateikti reikalavimai institucijoms, standartams, pavadinimams ir dokumentams gali būti pakeičiami lygiaverčiais dokumentais, įrodančiais lygiavertę atitiktį. Pirkimas vykdomas vadovaujantis lygiavertiškumo principu.

1. **Saulės elektrinės bendra instaliuota galia.**
   1. 50 kWp ± 1 saulės modulio galios nuokrypis. Įrengiama ant statinio(-ių) stogo(-ų).
2. **Reikalavimai techniniam sprendimui ir įrengimui.**
   1. Montavimo konstrukcija: naudojama balastinė konstrukcija esant galimybei be intervencijos į stogo dangą ir stogo konstrukcijas.
   2. Saulės elektrinė prijungiama prie vidaus tinklo statinių skydinėse arba transformatorinėse, paskirstant prijungimo galią į esamas įvadines linijas.
   3. Montavimo konstrukcijos privalo būti komplektuojamos, montuojamos ir naudojamos pagal konkrečią paskirtį, kaip tai numato konkretus konstrukcijų gamintojas. Siūlomų modulių išmatavimai ir montavimo reikalavimai turi tenkinti montavimo konstrukcijų gamintojo keliamus reikalavimus bei neprieštarauti vienas kitam.
   4. Keitikliai montuojami ant pastatų sienų arba ant tam skirtų laikančiųjų konstrukcijų neuždengiant aušinimo angų ir užtikrinant patogų priėjimą eksploatacijai, besąlygiškai atsižvelgiama į keitiklių gamintojo montavimo instrukcijas.
   5. Prie vienos keitiklio MPPT sistemos negali būti jungiami skirtingo posvyrio kampo, skirtingos orientacijos ašių atžvilgiu arba skirtingų modulių kiekių grandinės.
   6. Kabelinėse linijose klojami kabeliai lauke privalo būti apsaugoti nuo tiesioginių saulės spindulių. Lauke esantys kabeliniai loviai turi būti karšto cinkavimo (arba lygiaverčių / geresnių antikorozinių savybių) su dangčiais. Aštrūs kampai privalo būti apsaugoti nuo kontakto su kabelių izoliacija. Pažeidus antikorozinį sluoksnį privalomas antikorozinio sluoksnio užpurškimas toje vietoje.
   7. Visi kabelių perėjimai per atitvaras (sienas, stogą) tinkamai užsandarinami ir užmaskuojami, perėjimas turi būti atliktas tvarkingai.
   8. Nuolatinės srovės kabelinės jungtys pliusui ir minusui privalo būti naudojamas tik to paties gamintojo ir to paties modelio, kitu atveju turi būti pateikta gamintojo deklaracija apie suderinamumą su skirtingų gamintojų jungtimis. Galima naudoti daugiau nei vieną nuolatinės srovės jungčių gamintoją ir modelį, tačiau sujungimo taške pliusas ir minusas turi būti sujungtas to paties gamintojo ir modelio jungtimi, nebent bus pateikta suderinamumo su kitais modeliais deklaracija iš gamintojo.
   9. Modulių masyvai yra sujungiami tarpusavyje ir įžeminami bent 2 lygiagrečiais įžeminimo kabeliais siekiant išvengti nuoseklumo. Įžeminimas atliekamas pagal EĮĮT ir tik tinkamą įžeminimo kontaktą užtikrinančiais sprendimais, laidininko laikikliai nelaikomi tinkamą kontaktą užtikrinančiu sprendimu. Masyvo įžeminimo varža privalo tenkinti teisės aktuose keliamus reikalavimus.
   10. Tiekėjas privalo laikytis ESO ir VERT keliamų reikalavimų Saulės elektrinės prijungimui, suderinimui, testavimui ir kt.
   11. Darbai laikomi užbaigti po paslaugų priėmimo-perdavimo akto pasirašymo tarp paslaugos Tiekėjo ir Pirkėjo.

Tiekėjas pateikia visus dokumentus, reikalingus pagrįsti Techninės specifikacijos 1 lentelėje pateikiamus reikalavimus įrangai. Turi būti pateikiama nuoroda į dokumento, pagrindžiantį atitiktį reikalavimui, pavadinimą.

1 lentelė. Minimalūs techniniai reikalavimai įrangai

|  |  |  |
| --- | --- | --- |
| **Eil. nr.** | **Parametras** | **Reikalaujamas rodiklis** |
| **1** | **SAULĖS MODULIAI** | |
| 1.1 | Technologija | Monokristaliniai, polikristaliniai arba lygiaverčiai |
| 1.2 | Modulio paviršius | ≥ 2 mm storio grūdintas stiklas su atspindžiui atspariu (AR) sluoksniu |
| 1.3 | Modulio rėmas | Anoduoto aliuminio lydinio rėmas 30‑40 mm gylio |
| 1.4 | Jungiamosios dėžutės apsaugos klasė | ≥ IP68 |
| 1.5 | Sujungtų kabelių jungčių apsaugos klasė | ≥ IP67 |
| 1.6 | Maksimali įtampa | ≥ 1100 Vdc |
| 1.7 | Modulio efektyvumas (STC) | ≥ 20,5 % |
| 1.8 | Modulio galia, Wp (STC) | ≥ 375 |
| 1.9 | Darbinės modulio temperatūros rėžiai | Ne siauresni nei -40 – +85 °C |
| 1.10 | Galios *P*max temperatūros koeficientas | ≥ -0,35 %/°C |
| 1.11 | Modulio priekinės dalies maksimali statinė apkrova | ≥ 5400 Pa |
| 1.12 | Modulio galinės dalies maksimali statinė apkrova | ≥ 2400 Pa |
| 1.13 | Celių kiekio modulyje standartas | 60 arba 120 celių modulyje |
| 1.14 | Produkto sertifikatai | IEC 62716  IEC TS 62804 / PPP 58042B  IEC 60068-2-68 / PPP 59022A  IEC 61701  EN / IEC 61730  IEC 61215  CE sertifikatas  arba kiti lygiaverčiai standartai |
| 1.15 | Gamintojo atitiktis standartams | ISO 9001, ISO 14001, ISO 45001 arba kiti lygiaverčiai standartai |
| 1.16 | Produkto garantijos terminas | ≥ 12 metų |
| 1.17 | Efektyvumo garantijos terminas | ≥ 25 metus |
| 1.18 | Efektyvumo garantija pirmaisiais metais | ≥ 98,0 % |
| 1.19 | Efektyvumo garantija po 25 metų eksploatacijos | ≥ 84,8 % |
| 1.20 | Gamintojo garantinės sąlygos | Gamintojas garantinėse sąlygose privalo numatyti galimybę pasitelkti nepriklausomos, akredituotos trečiosios šalies patikros institucijų (pavyzdžiui, Fraunhofer ISE, TÜV Rheinland, TÜV SÜD arba kitos lygiavertės institucijos, kurios akredituotos ISO/IEC 17025 arba lygiaverčio standarto) rezultatus siekiant užtikrinti garantinius įsipareigojimus produkto ir efektyvumo garantijoms. Akredituota tarptautinė institucija gali būti pasirenkama pirkėjo nuožiūra be išankstinio gamintojo leidimo atlikti patikrą joje |
| 1.21 | Trečios šalies garantijų draudimas | Modulių gamintojo produkto ir efektyvumo garantijos turi būti apdraustos trečiosios šalies garantija (draudimo bendrovės arba banko). Draudimo terminas ne trumpesnis nei suteikiamos garantijos terminas |
| **2** | **KEITIKLIAI** | |
| 2.1 | AC dalies nominalūs darbiniai parametrai | 230 / 400 V, 50 Hz |
| 2.2 | Darbinė aplinkos temperatūros rėžiai | Ne siauresni nei -30 – +60 °C |
| 2.3 | Nominalus keitiklio efektyvumas (Euro) | ≥ 98,3 % |
| 2.4 | Gebėjimas reguliuoti aktyviąją galią | Privaloma |
| 2.5 | Apsaugos klasė | ≥ IP66 |
| 2.6 | Gamintojo garantija | ≥ 10 metų |
| 2.7 | Sertifikatai | EN 50549-1  EN 50549-2  CE sertifikatas  Arba kiti lygiaverčiai standartai |
| 2.8 | Aušinimo tipas | Aktyvus aušinimas ventiliatoriais |
| 2.9 | Maksimalus modulių grandinių kiekis per vieną MPPT sistemą | ≤ 2 |
| 2.10 | Maksimali nuolatinės srovės įtampa | ≥ 1100 Vdc |
| **3** | **MONTAVIMO KONSTRUKCIJOS** | |
| 3.1 | Gamintojo garantija visiems komplektacijos konstrukciniams elementams | ≥ 10 metų |
| 3.2 | Metalinių komplektacijos dalių medžiagos | Aliuminio lydinys, nerūdijantis / magneliu dengtas arba karštai cinkuotas plienas |
| 3.3 | Modulių montavimo pasvirimo kampas | ≥ 10° |
| 3.4 | Sertifikatai gamintojui / konstrukcijoms | Konstrukcijos testuotos vėjo tunelyje;  CE sertifikatas |
| 3.5 | Suderinamumas | Siūlomos konstrukcijos privalo būti suderinamos su konkrečia stogo danga ir siūlomais moduliais |
| 3.6 | Balasto apskaičiavimo programinė įranga | Gamintojas turi pasiūlyti programinę įrangą, pritaikytą balasto plano apskaičiavimui pagal Eurokodą arba lygiavertę metodiką |

*Konkurso sąlygų 2 priedas*

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

(Adresatas – įrašyti)

**PASIŪLYMAS**

**X kWp galios saulės šviesos energijos fotovoltinės elektrinės ir montavimo darbų pirkimui**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(data)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visų dalyvių pavadinimai/* |  |
| Tiekėjo adresas */Jeigu dalyvauja ūkio subjektų grupė, surašomi visų dalyvių adresai/* |  |
| Juridinio asmens kodas */Jeigu dalyvauja ūkio subjektų grupė, surašomi visų dalyvių kodai/* |  |
| PVM mokėtojo kodas */Jeigu dalyvauja ūkio subjektų grupė, surašomi visų dalyvių kodai/* |  |
| Už pasiūlymą atsakingo asmens vardas, pavardė |  |
| Telefono numeris |  |
| El. pašto adresas |  |

1. Šiuo pasiūlymu pažymime, kad sutinkame su visomis konkurso sąlygomis ir tenkiname visus pirkimo sąlygų ir techninės specifikacijos reikalavimus.
2. Su šiuo pasiūlymu Tiekėjas sutinka su keliamais Techninės specifikacijos įsipareigojimais ir reikalavimais sprendimui, montavimo darbams, stebėsenos sistemai bei darbų užbaigimui ir įsipareigoja juos vykdyti. Tiekėjas supranta, kad neįvykdžius reikalavimų ir neradus su Pirkėju bendro kompromiso, darbai gali būti nepriimti.
3. Siūlome saulės šviesos energijos fotovoltinę elektrinę ir jos įrengimo darbus:

|  |  |  |  |  |
| --- | --- | --- | --- | --- |
| **Eil. nr.** | **Prekės/paslaugos/darbai** | **Pavadinimai** | **Mato vnt.** | **Kiekis** |
| 1. | **Fotovoltiniai moduliai** | *(nurodyti tikslų pavadinimą ir gamintoją, modulio galią, Wp)* | vnt. |  |
| 2. | **Keitikliai** | *(nurodyti tikslų pavadinimą ir gamintoją, keitiklių nominalią galią, skirtingus keitiklius pateikti atskirose eilutėse)* | vnt. |  |
| 3. | **Montavimo ir derinimo darbai, pridavimas, instaliacinės medžiagos ir kiti komponentai, kita darbų apimtis pagal techninės specifikacijos reikalavimus** | | vnt. |  |
| **Suminė kaina, Eur be PVM** | | | |  |
| **PVM dalis, Eur** | | | |  |
| **Suminė kaina, Eur su PVM** | | | |  |

Bendra pasiūlymo kaina be PVM – \_\_\_\_\_\_\_\_\_\_\_\_\_\_ Eur (*suma žodžiais*).

1. Techninių reikalavimų įrangai išpildymas:

|  |  |  |  |
| --- | --- | --- | --- |
| **Eil. nr.** | **Parametras** | **Reikalaujamas rodiklis** | **Siūlomos įrangos gamintojas, techninės charakteristikos, suteikiamas garantinis laikotarpis ir pan.**  *(tiekėjas turi nurodyti tikslius dydžius, medžiagas, pridėti ir nurodyti nuorodas į tai įrodančius dokumentus)* |
| **1** | **SAULĖS MODULIAI** | | |
| 1.1 | Technologija | Monokristaliniai, polikristaliniai arba lygiaverčiai | *[nurodoma konkreti reikšmė ir nurodą į patvirtinantį dokumentą]* |
| 1.2 | Modulio paviršius | ≥ 2 mm storio grūdintas stiklas su atspindžiui atspariu (AR) sluoksniu | *[nurodoma konkreti reikšmė ir nurodą į patvirtinantį dokumentą]* |
| 1.3 | Modulio rėmas | Anoduoto aliuminio lydinio rėmas 30‑40 mm gylio | *[nurodoma konkreti reikšmė ir nurodą į patvirtinantį dokumentą]* |
| 1.4 | Jungiamosios dėžutės apsaugos klasė | ≥ IP68 | *[nurodoma konkreti reikšmė ir nurodą į patvirtinantį dokumentą]* |
| 1.5 | Sujungtų kabelių jungčių apsaugos klasė | ≥ IP67 | *[nurodoma konkreti reikšmė ir nurodą į patvirtinantį dokumentą]* |
| 1.6 | Maksimali įtampa | ≥ 1100 Vdc | *[nurodoma konkreti reikšmė ir nurodą į patvirtinantį dokumentą]* |
| 1.7 | Modulio efektyvumas (STC) | ≥ 20,5 % | *[nurodoma konkreti reikšmė ir nurodą į patvirtinantį dokumentą]* |
| 1.8 | Modulio galia, Wp (STC) | ≥ 375 | *[nurodoma konkreti reikšmė ir nurodą į patvirtinantį dokumentą]* |
| 1.9 | Darbinės modulio temperatūros rėžiai | Ne siauresni nei -40 – +85 °C | *[pateikiama nuoroda į atitiktį patvirtinančius dokumentus]* |
| 1.10 | Galios *P*max temperatūros koeficientas | ≥ -0,35 %/°C | *[nurodoma konkreti reikšmė ir nurodą į patvirtinantį dokumentą]* |
| 1.11 | Modulio priekinės dalies maksimali statinė apkrova | ≥ 5400 Pa | *[nurodoma konkreti reikšmė ir nurodą į patvirtinantį dokumentą]* |
| 1.12 | Modulio galinės dalies maksimali statinė apkrova | ≥ 2400 Pa | *[nurodoma konkreti reikšmė ir nurodą į patvirtinantį dokumentą]* |
| 1.13 | Celių kiekio modulyje standartas | 60 arba 120 celių modulyje | *[nurodoma konkreti reikšmė ir nurodą į patvirtinantį dokumentą]* |
| 1.14 | Produkto sertifikatai | IEC 62716  IEC TS 62804 / PPP 58042B  IEC 60068-2-68 / PPP 59022A  IEC 61701  EN / IEC 61730  IEC 61215  CE sertifikatas  arba kiti lygiaverčiai standartai | *[nurodoma konkreti reikšmė ir nurodą į patvirtinantį dokumentą]* |
| 1.15 | Gamintojo atitiktis standartams | ISO 9001, ISO 14001, ISO 45001 arba kiti lygiaverčiai standartai | *[nurodoma konkreti reikšmė ir nurodą į patvirtinantį dokumentą]* |
| 1.16 | Produkto garantijos terminas | ≥ 12 metų | *[nurodoma konkreti reikšmė ir nurodą į patvirtinantį dokumentą]* |
| 1.17 | Efektyvumo garantijos terminas | ≥ 25 metus | *[nurodoma konkreti reikšmė ir nurodą į patvirtinantį dokumentą]* |
| 1.18 | Efektyvumo garantija pirmaisiais metais | ≥ 98,0 % | *[nurodoma konkreti reikšmė ir nurodą į patvirtinantį dokumentą]* |
| 1.19 | Efektyvumo garantija po 25 metų eksploatacijos | ≥ 84,8 % | *[nurodoma konkreti reikšmė ir nurodą į patvirtinantį dokumentą]* |
| 1.20 | Gamintojo garantinės sąlygos | Gamintojas garantinėse sąlygose privalo numatyti galimybę pasitelkti nepriklausomos, akredituotos trečiosios šalies patikros institucijų (pavyzdžiui, Fraunhofer ISE, TÜV Rheinland, TÜV SÜD arba kitos lygiavertės institucijos, kurios akredituotos ISO/IEC 17025 arba lygiaverčio standarto) rezultatus siekiant užtikrinti garantinius įsipareigojimus produkto ir efektyvumo garantijoms. Akredituota tarptautinė institucija gali būti pasirenkama pirkėjo nuožiūra be išankstinio gamintojo leidimo atlikti patikrą joje | *[nurodoma konkreti reikšmė ir nurodą į patvirtinantį dokumentą]* |
| 1.21 | Trečios šalies garantijų draudimas | Modulių gamintojo produkto ir efektyvumo garantijos turi būti apdraustos trečiosios šalies garantija (draudimo bendrovės arba banko). Draudimo terminas ne trumpesnis nei suteikiamos garantijos terminas | *[pateikiama nuoroda į atitiktį patvirtinančius dokumentus]* |
| **2** | **KEITIKLIAI** | | |
| 2.1 | AC dalies nominalūs darbiniai parametrai | 230 / 400 V, 50 Hz | *[nurodoma konkreti reikšmė ir nurodą į patvirtinantį dokumentą]* |
| 2.2 | Darbinė aplinkos temperatūros rėžiai | Ne siauresni nei -30 – +60 °C | *[nurodoma konkreti reikšmė ir nurodą į patvirtinantį dokumentą]* |
| 2.3 | Nominalus keitiklio efektyvumas (Euro) | ≥ 98,3 % | *[nurodoma konkreti reikšmė ir nurodą į patvirtinantį dokumentą]* |
| 2.4 | Gebėjimas reguliuoti aktyviąją galią | Privaloma | *[pateikiama nuoroda į atitiktį patvirtinančius dokumentus]* |
| 2.5 | Apsaugos klasė | ≥ IP66 | *[nurodoma konkreti reikšmė ir nurodą į patvirtinantį dokumentą]* |
| 2.6 | Gamintojo garantija | ≥ 10 metų | *[nurodoma konkreti reikšmė ir nurodą į patvirtinantį dokumentą]* |
| 2.7 | Sertifikatai | EN 50549-1  EN 50549-2  CE sertifikatas  Arba kiti lygiaverčiai standartai | *[pateikiama nuoroda į atitiktį patvirtinančius dokumentus]* |
| 2.8 | Aušinimo tipas | Aktyvus aušinimas ventiliatoriais | *[pateikiama nuoroda į atitiktį patvirtinančius dokumentus]* |
| 2.9 | Maksimalus modulių grandinių kiekis per vieną MPPT sistemą | ≤ 2 | *[nurodoma konkreti reikšmė ir nurodą į patvirtinantį dokumentą]* |
| 2.10 | Maksimali nuolatinės srovės įtampa | ≥ 1100 Vdc | *[nurodoma konkreti reikšmė ir nurodą į patvirtinantį dokumentą]* |
| **3** | **MONTAVIMO KONSTRUKCIJOS** | | |
| 3.1 | Gamintojo garantija visiems komplektacijos konstrukciniams elementams | ≥ 10 metų | *[nurodoma konkreti reikšmė ir nurodą į patvirtinantį dokumentą]* |
| 3.2 | Metalinių komplektacijos dalių medžiagos | Aliuminio lydinys, nerūdijantis / magneliu dengtas arba karštai cinkuotas | *[nurodoma konkreti reikšmė ir nurodą į patvirtinantį dokumentą]* |
| 3.3 | Modulių montavimo pasvirimo kampas | ≥ 10° | *[nurodoma konkreti reikšmė ir nurodą į patvirtinantį dokumentą]* |
| 3.4 | Sertifikatai gamintojui / konstrukcijoms | Konstrukcijos testuotos vėjo tunelyje;  CE sertifikatas | *[pateikiama nuoroda į atitiktį patvirtinančius dokumentus]* |
| 3.5 | Suderinamumas | Siūlomos konstrukcijos privalo būti suderinamos su konkrečia stogo danga ir siūlomais moduliais | *[pateikiama nuoroda į atitiktį patvirtinančius dokumentus]* |
| 3.6 | Balasto apskaičiavimo programinė įranga | Gamintojas turi pasiūlyti programinę įrangą, pritaikytą balasto plano apskaičiavimui pagal Eurokodą arba lygiavertę metodiką | *[pateikiama nuoroda į atitiktį patvirtinančius dokumentus]* |

1. Pasiūlymas galioja iki 2022 m. \_\_\_\_\_\_\_\_\_\_\_\_ d. imtinai, bet ne trumpiau kaip 3 (tris) mėnesius nuo pasiūlymo pateikimo dienos.
2. Patvirtiname, kad visa mūsų pasiūlyme pateikta informacija yra teisinga ir kad mes nenuslėpėme jokios informacijos, kurią buvo prašoma pateikti konkurso dalyvių.
3. Patvirtiname, jog šį pasiūlymą pripažinus laimėjusiu sudarysime Pirkimo sutartį mūsų pasiūlyme nurodytomis kainomis.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Tiekėjo atsakingo asmens arba jo įgalioto asmens pareigos) (parašas) (vardas, pavardė)